**AKCINĖ BENDROVĖ**

**„KLAIPĖDOS ENERGIJA“**

2025 m. lapkričio 18 d.

Klaipėda

atliekų tvarkymo paslaugos

techninė specifikacija

1. **Užsakovas:** AB „Klaipėdos energija“.
2. **Paslaugos teikėjas:** atliekų tvarkymo įmonė, su kuria pasirašyta paslaugos teikimo sutartis, kurios pateiktas pasiūlymas visiškai atitinka pirkimo dokumentų reikalavimus.
3. **Pirkimo objektas –** nepavojingų atliekų galutinio sutvarkymo (atliekų naudojimo ir/ar šalinimo) paslauga, atliekoms, kurių kodai:
   1. 17 09 04, mišrios statybinės ir griovimo atliekos, nenurodytos 17 09 01, 17 09 02 ir 17 09 03, t.y. statybinės atliekos sudarytos iš grunto, sumaišyto su tinko, tapetų, šiluminės izoliacijos, apdailos plytelių, santechnikos duženų ir kt. atliekomis, preliminarus kiekis – apie 25 t per metus.
   2. 20 01 38 mediena, nenurodyta 20 01 37 (įvairios nepavojingosios medienos atliekos) galutinio sutvarkymo paslauga – apie 7 t.
   3. biologiškai skaidžios atliekos (20 02 01), kitos biologiškai neskaidžios atliekos (20 02 03), didelių gabaritų atliekos (20 03 07) ir gruntas ir akmenys ( (20 02 02) galutinio sutvarkymo paslauga 5 t.
4. **Užduotis:**
   1. Priimti galutiniam sutvarkymui, t.y. naudojimui ir/ar šalinimui, Užsakovo transportu atvežtas 3 punkte nurodytas atliekas.
   2. Susidariusias atliekas planuojama atvežti į atliekų tvarkymo vietą darbo dienomis iš Užsakovo veiklos vykdymo vietų esančiuose adresu: Danės g. 8, Klaipėda, Šilutės pl. 26, Klaipėda, Lypkių g. 13, Klaipėda, J. Janonio g. 38 Gargždai.
5. **Reikalavimai paslaugų teikėjui:** 
   1. Atliekas tvarkyti vadovaujantis LR atliekų tvarkymo įstatymu, LR aplinkos ministro 1999-07-14 įsakymu Nr. 217 (aktualia redakcija) patvirtintomis „Atliekų tvarkymo taisyklėmis“ ir kt. LR teisės aktais reglamentuojančiais atliekų tvarkymą.
   2. Turėti Aplinkos apsaugos agentūros išduotą Taršos integruotos prevencijos ir kontrolės leidimą arba Taršos leidimą nepavojingų atliekų tvarkymo veiklai, suteikiantį teisę tvarkyti atliekas nurodytas 3 punkte.
   3. Perkamas produktas aplinkosauginis ir aplinkai palankus, kuris patenka į orientacinį aplinkosauginių ir aplinkai palankių prekių bei paslaugų sąrašą pagal 2015 m. lapkričio 24 d. Komisijos įgyvendinimo reglamentą (ES) 2015/2174 dėl orientacinio aplinkosauginių ir aplinkai palankių prekių bei paslaugų rinkinio, Europos aplinkos ekonominėms sąskaitoms skirtų duomenų perdavimo formato ir kokybės ataskaitų teikimo sąlygų, struktūros ir periodiškumo pagal Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų"
   4. Jeigu LR aplinkos apsaugos kontrolės pareigūnai ar institucijos turi kokių pretenzijų dėl 3 punkte nurodytų atliekų galutinio sutvarkymo, visą atsakomybę prisiima Paslaugos teikėjas.
   5. Atliekų priėmimą vykdyti naudojantis vieninga gaminių, pakuočių ir atliekų apskaitos informacine sistema (GPAIS).
   6. Paslaugų teikėjas priėmęs iš Užsakovo atliekas privalo pasverti gautas atliekas ir kiekvienos atliekos svorį nurodyti Lydraštyje GPAIS, ne vėliau kaip kitą darbo dieną po atliekų gavimo.
6. **Paslaugos teikimo trukmė:** Paslaugos teikimo terminas iki 2027-03-01.

Aplinkosaugos koordinatorė